
BORDI
VENDIM
Nr. 44, Datë 11.02.2026
MBI
DHËNIEN E AUTORIZIMIT NGA ERE PËR NDRYSHIMIN E ORTAKUT QË KONTROLLON INTERESAT E SHOQËRISË “PARISOL” SH.P.K. 

[bookmark: _Hlk202284433][bookmark: _Hlk95387949][bookmark: _Hlk86734997]Në mbështetje të nenit 16 të, ligjit nr. 43/2015 “Për sektorin e energjisë elektrike”, të ndryshuar; neneve 5, 7, 9, pika 4 dhe 5, dhe nenit 10, të Rregullores për procedurat dhe afatet për dhënien e autorizimit nga ERE për ndryshimin e statusit ligjor të të licencuarit, ndryshimin e ortakut/aksionarit që kontrollon interesat e të licencuarit dhe vendosjen e kuotave/aksioneve të ortakut/aksionerit që kontrollon interesat e të licencuarit si mjete për garantimin e përmbushjes së detyrimit/eve ndaj të tretëve, miratuar me vendimin e bordit të Entit Rregullator të Energjisë (ERE) nr. 235, datë 26.11.2021; si dhe nenit 15, të Rregullores për organizimin, funksionimin dhe procedurat e ERE-s, miratuar me vendimin e bordit të ERE-s nr. 96, datë 17.06.2016; Bordi i ERE-s, në mbledhjen e tij të datës 11.02.2026, mbasi shqyrtoi relacionin me nr. 175/4 prot., datë 10.02.2026, të Drejtorisë së Licencimit dhe Autorizimeve, “Mbi kërkesën e shoqërisë “PARISOL” sh.p.k. për dhënien e autorizimit nga ERE për ndryshimin e ortakut që kontrollon interesat e saj”,
Konstatoi se:
Për qëllime të shqyrtimit të kërkesës për dhënien e autorizimit për shoqërinë “PARISOL” sh.p.k., është ndjekur procedura dhe është analizuar dokumentacioni si vijon:
1. Kërkesa për Marrjen e Autorizimit
· Shoqëria, me shkresën nr. 175 prot., datë 15.01.2026, ka paraqitur kërkesën në lidhje me marrjen e pëlqimit për transferimin e kuotës së ortakut të shoqërisë “PARISOL” sh.p.k., z. M D, i cili zotëron 70% të kapitalit të saj, tek z. A Sh.
2. Shqyrtimi i Kërkesës dhe Kërkesa për Dokumentacion Plotësues
· Shoqëria “PARISOL” sh.p.k. është licencuar në veprimtarinë e prodhimit të energjisë elektrike me vendimin e bordit të ERE-s nr. 220, datë 23.10.2024, për Centralin Fotovoltaik me kapacitet 2 MW në fshatin Grykë, Njësia Administrative Topojë, Bashkia Fier, Qarku Fier.
· ERE me shkresën nr. 175/1 prot., datë 23.01.2026 dhe e-mailin e nisur në datë 26.01.2026 protokolluar në vijim me nr. 175/2 prot., datë 26.01.2026, i ka bërë me dije informacionin /dokumentacionin që nevojitet të plotësohet në këtë aplikim.
· Shoqëria me shkresën nr. 175/3 prot., datë 02.02.2026 ka përcjellë informacionin e kërkuar.

3. Përfundime dhe Kërkesa të tjera për Dhënien e Autorizimit
· Nga analiza që iu bë dokumentacionit të përcjellë nga shoqëria “PARISOL” sh.p.k., rezulton se është dorëzuar dokumentacioni në përputhje me kërkesat e parashikuara në nenet 5 dhe 7 të “Rregullores për procedurat dhe afatet për dhënien e autorizimit nga ERE për ndryshimin e statusit ligjor të të licencuarit, ndryshimin e ortakut/aksionarit që kontrollon interesat e të licencuarit dhe vendosjen e kuotave/aksioneve të ortakut/aksionerit që kontrollon interesat e të licencuarit si mjete për garantimin e përmbushjes së detyrimit/eve ndaj të tretëve”, miratuar me vendimin e bordit të ERE-s nr. 235, datë 26.11.2022, si vijon:
· Neni 5, pika 2 - Kërkesa dhe dokumentet shoqëruese janë nënshkruar nga administratori i shoqërisë dhe/ose përfaqësuesit ligjor të autorizuar me prokurë.

Plotësimi i kërkesave të nenit 5:
· Neni 5, pika 4 - Dokumentacioni është paraqitur në gjuhën shqipe, në format origjinal ose të noterizuar dhe i shoqëruar me kopje elektronike.
· Neni 5, pika 5 - Shoqëria ka bërë me dije se informacioni dhe dokumentacioni i dorëzuar në këtë aplikim duhet të mos jetë i hapur për publikun, pasi përmbajnë informacione tregtare konfidenciale të shoqërisë dhe ortakëve të saj. 
· Pavarësisht kërkesës së shoqërisë për konfidencialitetit tërësor të dosjes, ERE, në zbatim të “Rregullores për mbrojtjen e informacionit konfidencial”, miratuar me vendimin e bordit të ERE-s nr. 65, datë 26.03.2018, ligjit nr. 124/2024 “Për mbrojtjen e të dhënave personale” si dhe të ligjit nr. 119/2014 “Për të drejtën e informimit”, ka kryer shqyrtimin e dokumentacionit për të identifikuar konkretisht dokumentet apo pjesët e dokumentacionit që trajtohen si konfidenciale, në përputhje me legjislacionin dhe aktet nënligjore të sipërcituara.. Nga analizimi i dokumentacionit të depozituar, pjesët e vleresuara si konfidenciale apo ato për të cilat kërkohet kryerja e fshirjeve përkatëse, do të trajtohen si konfidenciale, si më poshtë: Shkresa e shoqërisë “PARISOL” sh.p.k., e datës, 15.01.2026, me lëndë “Kërkesë për dhënien e autorizimit nga ERE, për ndryshimin e ortakut që kontrollon interesat e të licencuarit” (Ky dokument do të konsiderohet si konfidencial, duke qenë se përmban të dhëna personale të administratorit të shoqërisë, si dhe informacione të aktivitetit tregtar të vetë shoqërisë);
· Fotokopja e noterizuar e e-mail të “Intesa SanPaolo Bank” sh.a., e datës 09.01.2026, drejtuar administratorit të shoqërisë (Ky dokument do të konsiderohet konfidencial, duke qenë se përmban informacione personale identifikuese të personave fizik të cilët përfaqësojnë Intesa SanPaolo Bank sh.a., të tilla si emër, mbiemër, nr. cel, adresën e e-mail).

Për sa më sipër, do të konsiderohen dhe trajtohen si jokonfidencial, për arsye se janë dokumente të aksesueshme pranë institucioneve publike kompetente, dokumentacioni si vijon:
· Ekstrakti i regjistrit tregtar i shoqërisë “Albanian General Electricity” sh.p.k.;
· Ekstrakti i regjistrit tregtar i shoqërisë “AKSENT L&BC” sh.p.k.;
· Ekstrakti i regjistrit tregtar i shoqërisë “PARISOL” sh.p.k.;
(Ekstraktet e regjistrit tregtar të shoqërive të sipërcituara, do të konsiderohen si jokonfidenciale, në rrethanat që janë të publikuara dhe të aksesueshme pranë institucioneve publike kompetente, në rastin konkretë QKB);
· Marrëveshja Paraprake për shitblerje Kuote, e datës 09.01.2026 (Ky dokument do të konsiderohet jokonfidenciale, por me redaktim selektiv të elementeve që kanë të dhëna financiare sensitive dhe të dhëna personale.

4. Plotësimi i Kërkesës sipas nenit 7:
· Pika 1 - Janë paraqitur të gjitha të dhënat e kërkuara mbi shoqërinë, përfaqësuesin e autorizuar, arsyet mbi ndryshimin e ortakut/aksionarit që kontrollon interesat e të licencuarit, efektin e pritshëm pas miratimit të transferimit dhe ndikimin e transferimit në ushtrimin e aktivitetit të licencuar, një përshkrim të kandidatit të propozuar, informacion mbi kontributin financiar që do të japë.
· Pika 2 - Janë dorëzuar të gjitha dokumentet përkatëse, përfshirë ekstraktin historik të regjistrit tregtar, vendimet e organeve drejtuese, marrëveshjen përkatëse dhe dokumentacionin tjetër shtetëror, si më poshtë vijon:
· Gërma “a” - Ekstrakti historik i regjistrit tregtar.
· Gërma “c” - Vendimi i organeve drejtuese: Është depozituar Vendimi i Asamblesë së Përgjithshme të Ortakëve të shoqërisë “PARISOL” sh.p.k., datë 17.12.2025, nëpërmjet të cilit është miratuar shitja e kuotës.
· Gërma “d” - Marrëveshjet paraprake përkatëse: “Marrëveshje paraprake për shitblerje kuote”, datë 09.01.2026, nënshkruar midis palëve, me anë të së cilës është dakordësuar transferimi i kuotës nga ortaku aktual z. M D (i cili zotëron 70% të kuotës së kapitalit të shoqërisë) te z. A Sh. 
· Pika 3 - Shoqëria ka shlyer të gjitha detyrimet financiare ndaj ERE-s.
5. Kushtet e Vendosura për Dhënien e Autorizimit
· [bookmark: _Hlk202284371][bookmark: _Hlk202284287]Dhënia e autorizimit nga ERE për ndryshimin e ortakut që kontrollon interesat e shoqërisë “PARISOL” sh.p.k., nuk e përjashton këtë të fundit nga detyrimi për të marrë autorizimet/miratimet e nevojshme nga palë të treta, në rast se kërkohet prej tyre.
· Në referencë të përcaktimeve të nenit 9, pika 8 të “Rregullores për procedurat dhe afatet për dhënien e autorizimit nga ERE për ndryshimin e statusit ligjor të të licencuarit”, miratuar me vendimin nr. 235, datë 26.11.2021, shoqëria duhet të depozitojë në ERE ekstraktin historik të regjistrit tregtar të QKB nga ku të reflektohet ky ndryshim/transferim.


Për gjithë sa më sipër, bordi i ERE-s, 
Vendosi:
1. [bookmark: _Hlk202284414][bookmark: _Hlk207110791]Dhënien e autorizimit nga ERE për ndryshimin e ortakut kryesor që kontrollon interesat e shoqërisë “PARISOL” sh.p.k., sipas strukturës së kërkuar për 70% të kuotave të kapitalit nga z. M D te z. A SH.
2. [bookmark: _Hlk207110440]Shoqëria të informojë ERE-n menjëherë pasi të disponojë/marrë miratimin përkatës të Intesa SanPaolo Bank (konfirmimin nga banka mëmë), në lidhje me dakortësinë për ndryshimin e ortakut të shoqërisë, lidhur me detyrimet që i burojnë shoqërisë nga kontratat e kredive të nënshkruara me bankën datë 18.04.2025.
3. Dhënia e autorizimit nga ERE për ndryshimin e ortakut që kontrollon interesat e shoqërisë “PARISOL” sh.p.k., nuk e çliron këtë të fundit nga detyrimi për të marrë autorizimin/miratimin e palëve të treta për këtë ndryshim, në rast se kjo kërkohet nga këto palë.
4. Ky vendim është objekt rishikimi nga ERE në zbatim të pikës 2, si dhe në rast të depozitimit të dokumentacionit të ndryshëm nga ai që i ka shërbyer kësaj vendimmarrje.
5. Drejtoria e Licencimit dhe Autorizimeve, të njoftojë shoqërinë “PARISOL” sh.p.k. dhe Ministrinë e Infrastrukturës dhe Energjisë për vendimin e bordit të ERE-s.

[bookmark: _Hlk93481368]Ky vendim hyn në fuqi menjëherë.
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes së vendimit, rishikimin e vendimit të bordit në rast se ka siguruar prova të reja që mund ta çojnë bordin në marrjen e një vendimi të ndryshëm nga i mëparshmi apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.  
Ky vendim botohet në Fletoren Zyrtare.

